NETFLIXOVA DOKUMENTARNA SERIJA
Najmoćniji grabežljivci koji hodaju Zemljom.
No potrebno je više od surove snage…
da bi se došlo do vrha.
Izuzetnom inteligencijom
i iskorištavanjem svake prilike,
medvjedi vladaju nekim od najnegostoljubivijih područja na planetu.
Ali mladunci se ne rađaju s vještinama za preživljavanje.
Treba ih naučiti.
Stoga je pred medvjedicom težak posao
pripremanja mladunaca za suočavanje sa svijetom.
MEDVJEDI
MASSACHUSETTS SJEDINJENE AMERIČKE DRŽAVE
Okovane ledenim stiskom zime,
šume na sjeveru
miruju.
Tihe su.
Ništa ne daje naslutiti
da skriven ispod snijega
spava div.
Diše usporeno.
Srce kuca samo osam puta u minuti.
Ništa nije pojela od jeseni.
Već tri mjeseca,
ovoj su američkoj crnoj medvjedici sve životne funkcije usporene.
Još čudesnije,
prije tri tjedna
na kratko se probudila da okoti
tri mladunca.
Teški su kao konzerva rajčice.
Iako preživljava isključivo od zaliha masti,
mladunčad neće ostati gladna.
Mlijeko je toliko hranjivo da su već dvostruko veći.
Ista se priča odvija diljem Sjeverne Amerike.
Više od pola milijuna crnih medvjeda u hibernaciji.
Pod zemljom.
Ili ušuškani ispod srušenih stabala.
A neki, začudo, čak i na otvorenom.
Mladunci se privijaju uz majku, čija ih toplina održava na životu.
Ali ova je majka
odabrala najugodniji brlog.
Kad napokon stigne proljeće,
za nju počinje naporan posao.
Medvjedov odgoj oblikuje čitav njegov život.
Postoji samo osam vrsta medvjeda.
Rasprostranjeni su od azijskih prašuma
do ledenih santi Arktika.
Neki su iznenađujuće mali,
veličine psa.
Drugi su teški gotovo tonu.
Iako se svi ubrajaju u mesoždere,
većina će pojesti sve čega se dočepaju.
Ali kako pronaći odgovarajuću hranu u pravi trenutak
može ih naučiti samo predana majka.
Svako medvjeđe stanište ima svoje izazove.
Stoga je korištenje mozga jednako kao i mišića
ključno za preživljavanje.
Arktička zima.
Negostoljubiva.
Beživotna.
Iako…
Ne u potpunosti.
SVALBARD NORVEŠKA
Čak i na minus 40, polarni medvjed ima termoizolaciju
u vidu dvostrukog sloja krzna
i sloja masti debljine čovjekove ruke.
Polarni medvjedi ne moraju hibernirati.
Zima je njihova sezona lova.
Tuljani su im omiljeni plijen,
a nevjerojatnim osjetom njuha polarni medvjedi mogu ih otkriti
na kilometarskim udaljenostima.
Ovaj je mužjak nešto nanjušio,
ali nije plijen,
već drugi medvjedi.
Muški medvjedi znaju ubiti mladunce koji nisu njihovi.
Ovi mladunci, gotovo odrasli,
više nisu toliko ranjivi.
Svejedno,
najbolje je držati se podalje.
Prije nego što postanu samostalni,
moraju usavršiti svoje lovačke vještine.
Ovo je možda prilika
da mama pokaže kako se to radi.
Priđi niz vjetar.
Iskoristi mimikriju.
Prišuljaj se u domet napada.
Svakim uspješnim lovom,
mama pomaže mladuncima da postanu jači i inteligentniji.
Jednom kad je napuste, ove će lekcije značiti razliku
između života i smrti.
MASSACHUSETTS SJEDINJENE AMERIČKE DRŽAVE
Medvjedi počinju učiti od mame čim izađu iz brloga.
Proljeće je napokon stiglo za obitelj crnih medvjeda,
a s njim i zov prirode.
Mama je od jeseni izgubila gotovo 50 kilograma masti,
gotovo polovicu svoje težine,
stoga jedva čeka izaći.
No zadovoljni i siti od mlijeka,
mladuncima se ne žuri.
Ovo je posve novi svijet.
Penjanje im je urođeno.
Svejedno, za njih je ovo vojni poligon.
Od prve prepreke…
mama im je spremna pomoći.
Ona im je hraniteljica,
učiteljica i zaštitnica.
To je golema odgovornost.
Oko trećine mladunaca ne preživi prvu godinu.
Jedna od najvećih opasnosti
drugi su medvjedi.
ALJASKA SJEDINJENE AMERIČKE DRŽAVE
Smeđi medvjedi, poznati i kao grizliji,
spustili su se iz zimskih brloga u planinama.
Okupljaju se na obalnim livadama, gdje se hrane šašom.
Medvjedi ne drže teritorij poput pasa ili mačaka,
ali svejedno znaju tko je glavni.
Ovaj stari dominantni mužjak
već godinama polaže pravo na ovaj pašnjak.
Mora nabiti kilograme
kako bi se mogao suprotstaviti izazivačima
kad dođe sezona parenja.
Ova trava sadrži iznenađujuće puno proteina za izgradnju mišića.
Ali oni pametniji od prosječnog medvjeda
mogu pronaći još hranjiviju hranu.
Ova majka vodi mladunce
na ekskluzivno gastronomsko iskustvo.
Blatnjava plaža možda ne izgleda obećavajuće.
Ali ne treba mnogo kopanja da iskopate blago.
Kad nađete školjku,
treba je otvoriti,
što je iznenađujuće delikatna operacija.
Ovo ne znaju svi ovdašnji medvjedi.
Ona je naučila od svoje majke.
I sad to prenosi dalje.
U vrijeme oseke,
talentirani tragač može naći stotine ovih sočnih poslastica.
To je puno veća doza bjelančevina
nego što bi dobili pasući jednako dugo.
Podučava kćer kako bi ona stekla prednost nad konkurencijom.
Neznanac.
Vrijeme za povlačenje.
Još jedna važna lekcija.
Ako je moguće, izbjegavati sukobe.
Ljuti medvjed sila je prirode.
Čak i kad je protivnik veći,
ne otpisujte medvjeda.
I njegove kandže.
Zastrašujuće su oružje dugo i do 10 cm.
Ujedno su i višenamjenski alat.
Šiljci za penjanje.
Lopate.
Sjekire za led.
Čak i pribor za jelo.
A kad se treba dobro počešati,
nema boljega alata.
Neke od najdužih kandži
pripadaju najmanjim medvjedima.
Deset puta manji od grizlija,
malajski je medvjed specijalist za preživljavanje u džungli.
BORNEO MALEZIJA
Nije lako pronaći hranu u gustom raslinju.
Ali kako ima gotovo nenadmašan njuh,
mora samo slijediti nos.
Suzio je potencijalni izvor miomirisa.
Postoji samo jedan problem.
Skroz je gore.
Na visini trećega kata.
Ali malajski medvjedi obožavaju med.
Pomaže im i što su vrsni penjači.
Duge, zakrivljene kandže omogućuju čvrsto prianjanje,
a građen je kao pas, stoga je lagan i okretan.
Međutim,
preračunao se.
I sad…
ima konkurenciju.
Ili ipak nema?
Malajski medvjedi vole jesti i ličinke iz trulog drveća.
Drugi je medvjed zaokupljen, to je prilika da promijeni stablo.
Pčele su ljute,
ali srećom, nemaju žalac.
Napokon.
Došao je do blaga.
Te su kandže i prikladna žlica za med.
Ostatak posla obavi 25 cm dugi jezik.
Kad treba pronaći hranu u džungli,
malajskim medvjedima to je slatka briga.
No krčenjem šuma zbog poljoprivrede
malajski medvjedi ostaju bez doma.
Ujedno postaju izloženiji krivolovu za tradicionalnu medicinu.
Sad su najrjeđi medvjedi na Zemlji.
Rjeđi čak i od najzagonetnijeg medvjeda.
SEČUAN KINA
Velike pande većinu života
jedu jednu te istu stvar.
Bambus.
Može odmarati 12 sati dnevno,
žvačući bambus.
On čini 99 posto njezine prehrane.
Također je jedini medvjed
s kosti u okviru zapešća, nešto poput lažnoga palca.
Savršen za pripremu hotdoga od bambusa.
Vegetarijanska prehrana za njih je naizgled bizaran izbor.
Evolucija im je omogućila da jedu meso.
No, budući da bambusa ima napretek
i raste cijelu godinu,
tijekom milijuna godina prešle su na jednostavniju opciju.
Problem je što se probavni sustav nije potpuno prilagodio takvoj ishrani.
Da bi preživjela, većinu vremena jede.
Ne stigne gotovo ništa drugo.
No kad su ljudi posjekli velike predjele azijskih šuma bambusa,
pande više nisu imale što jesti
i dovedene su na rub izumiranja.
Takva je specifična prehrana iznimka.
Većina medvjeda ima pustolovnije nepce.
MINNESOTA SJEDINJENE AMERIČKE DRŽAVE
Šume na granici s Kanadom
dom su desecima tisuća crnih medvjeda.
Sredina je ljeta, a ova majka vodi mladunčad na prehrambenu turu.
Održava ih na putu blagim režanjem.
Sa šest mjeseci vrlo su znatiželjni.
Ali još su naivni.
Mama mora biti njihove oči i uši.
Prigušeno stenjanje daje im do znanja da nešto nije u redu.
Mužjak.
Mogao bi ubiti mladunčad i natjerati je da se opet pari.
Kad mama zareži, treba se sakriti.
Upozorava mužjaka,
no on je nije poslušao.
Taj kašalj znači „penjite se“.
Mama se sad mora pribrati
i zauzeti stav.
Sve dok on ne shvati
da je se treba kloniti.
Čim su napustili brlog,
mama potiče medvjediće na penjanje.
Isplatilo se.
Neće silaziti dok se ona ne uvjeri da je zrak čist.
To je prilika da još vježbaju penjanje
dok mama zasluženo odmori oči.
Ali ne predugo.
Jesen je pred vratima,
svi se moraju utoviti.
U negostoljubivijim krajevima,
potraga za hranom i vodom
borba je kroz čitavu godinu.
ANDE PERU
Ovi vrhovi možda izgledaju nenastanjivo,
ali za nekolicinu medvjeda očalara,
ovo je dom.
Jedina je vrsta medvjeda u Južnoj Americi.
Pravi Paddington.
Ali ovdje nema potrebe za kaputom i šeširom.
Najviše planine zaustavljaju oblake
i tako stvaraju visinske pustinje.
Može proći osam mjeseci bez kiše.
Ovo je jedino prirodno vrelo u krugu nekoliko kilometara.
Bujna oaza.
Mogao bi se opuštati ovdje čitav dan.
Kad mužjak zauzme kupku,
drugi moraju biti snalažljiviji.
Ova majka pokazuje mladuncu
da čak i deblo može biti sredstvo preživljavanja.
Najsnažnijom čeljusti u odnosu na stas među medvjedima
bez problema ga rastrga kako bi došla do tekućine unutra.
Hrana i voda toliko su oskudni
da mora štedjeti energiju.
Često se odmara.
Gore je mnogo hladnije,
ali mršavo drveće baš i nije udobno.
Zato radi nešto što drugi medvjedi ne rade.
Priprema si postelju.
Ova joj domišljatost pomaže izdržati do povratka sezone kiša.
Prirodno klimatizirana.
Udobna.
Savršeno mjesto za siestu.
ALJASKA SJEDINJENE AMERIČKE DRŽAVE
Na krajnjem sjeveru,
život je mnogo manje spokojan.
Dominantni grizli.
Od proljeća dobiva kilogram dnevno.
Dodatna masa će mu trebati.
Postao je glavni zato što je veći i opasniji,
stoga polaže pravo na najbolje pašnjake i na parenje s lokalnim ženkama.
Ali nakon desetljeća na vlasti,
čini se da gubi šarm.
A stiže mu i veći problem.
Mlađi mužjak koji je nanjušio slabost.
Šef se mora dokazati ženkama
i pokazati klincu tko je ovdje glavni.
Kaubojsko šepurenje.
Želi izgledati impozantno.
Međutim,
mladić je golem.
No ženke promatraju,
stoga nema povlačenja.
Stari je šef nokautiran.
Livada je dobila novu upravu.
Stupa na snagu odmah.
Vladavina starog šefa je završila.
Ženke su donijele dobru odluku,
čuvajući se kako bi ih oplodio snažniji mužjak u boljoj formi.
On duge, tople dane provodi uživajući u nagradama.
No još sjevernije,
teška je bitka uopće preživjeti ljeto.
Svake godine kad se Arktik zagrijava,
morski se led povlači prema sjeveru.
Polarni medvjedi zapnu na kopnu, gdje nema mnogo hrane.
Kako se led zbog klimatskih promjena topi ranije,
polarni medvjedi duže su gladni.
Mama mora održati obitelj na životu po svaku cijenu.
Čak i ako to znači odvesti ih u opasnost.
Na sjevernoj aljaškoj obali,
egzistencijalni lovci na kitove ostavljaju hrpe kostiju.
Potaknuti glađu,
medvjedi dolaze po ostatke strvine.
Trpe jedni druge. Donekle.
Mama zna da su mladunci ranjivi među zlovoljnim odraslim medvjedima.
No glad je još veća prijetnja.
Mladunci se moraju naučiti nositi s ovakvim neugodnim situacijama
ako žele preživjeti duža, toplija ljeta pred njima.
Svejedno,
predviđa se da će sljedećih desetljeća broj polarnih medvjeda pasti za trećinu.
Nisu oni jedini ugroženi.
Šest od osam vrsta medvjeda
u opasnosti je od izumiranja.
Najveća im je prijetnja
gubitak staništa.
Mnogima je prijetnja i lov.
Ali nije kasno da ih spasimo,
da zaštitimo divljinu koja im je potrebna…
i pomognemo medvjedima spašavanjem,
rehabilitacijom
i puštanjem u divljinu.
Dokazano je da to djeluje.
Uzgojni programi i zaštita šuma
gotovo su udvostručili populaciju divljih pandi.
Napravimo li mjesta za medvjede,
njihova prilagodljivost pobrinut će se za ostalo.
Dokle god imaju nekoga tko će ih usmjeriti na pravi put.
Dok se jesenje boje šire Sjevernom Amerikom,
majke crnih medvjeda u završnoj su etapi pripremanja medvjedića za zimu.
Traže hranu bogatu kalorijama.
U dobroj godini, žirovi pružaju pregršt ugljikohidrata i masti.
Ali kad u prirodi nema dovoljno hrane,
medvjedi idu po pakirane obroke.
Odlaze u središta gradova
okoristiti se hranom koju mi bacamo.
U urbanoj džungli
ili u divljini,
medvjedi se oslanjaju na svoju snalažljivost
kako bi se utovili tijekom jeseni.
Što je medvjed veći, to je gozba pompoznija.
KAMČATKA RUSIJA
Smeđi medvjedi,
najraširenija vrsta medvjeda,
rasprostranjena širom Sjeverne Amerike, Europe i Azije.
Najveći primjerci žive gdje ima obilje hrane.
A na ovom vulkanskom poluotoku ima ih oko 10 000.
No ovo će područje uskoro na šest mjeseci prekriti snijeg.
Da bi preživjeli toliku hibernaciju, morat će udvostručiti svoju težinu.
A za to postoji samo jedan način.
Ribolov.
Svake godine,
milijuni lososa u mriješćenju tvore pravi švedski stol za lovce.
Veliki mužjak može proždrijeti
nevjerojatnih 100 000 kalorija dnevno.
To je 300 cheeseburgera.
To se zove hiperfagija.
Mogu jesti
i jesti
i jesti,
a da nikad nisu siti.
Sezonsku gozbu pretvaraju u masti,
gorivo za dugu zimu.
Svaka vrsta medvjeda živi malo drukčije.
No jedno im je svima zajedničko.
Vrijeme koje majke provode prenoseći znanja novim naraštajima…
i navodeći mladunce kroz godišnja doba,
to je prava tajna njihova uspjeha.
Bilo da se bore sa surovim pustinjama
ili se još jednom odlaze suočiti s arktičkom zimom.
Mladunci crnog medvjeda dočekali su kraj prve godine.
U brlogu,
napunjenih baterija,
ušli su u stanje mirovanja.
Na toplom i sigurnom,
spavat će do povratka proljeća.
Privijeni uz mamu.
Prijevod titlova: Filip Lažnjak